8 Ke ho utloahalang hore ebe re batla hore Jehova a felise tsamaiso ena e khopo haufinyane. Leha ho le joalo, re lokela ho talima lintho ka tsela eo Jehova a li talimang ka eona, e le hore re lete ka mamello. O khethile letsatsi leo a tla ahlola batho ka lona a sebelisa “monna eo a mo behileng,” e leng Jesu Kreste. (Lik. 17:31) Empa pele nako eo e fihla, Molimo o fa batho ba mefuta eohle monyetla oa hore ba fumane ‘tsebo e nepahetseng ea ’nete,’ ba sebelise seo ba ithutang sona, ’me ba bolokehe. Bophelo ba batho bo kotsing. (Bala 1 Timothea 2:3, 4.) Haeba re phathahane ka ho thusa ba bang hore ba fumane tsebo e nepahetseng ka Molimo, nako e setseng pele kahlolo ea Jehova e fihla e tla feta ka potlako. Haufinyane nako eo ea kahlolo e tla fihla ka tšohanyetso. Ha nako eo e fihla, ruri re tla thaba hore ebe re ne re phathahane ka ho bolela molaetsa oa ’Muso!